জনপ্ৰিয় শিল্পী জুবিন গাৰ্গক কম পইচাতে ভাল বেপাৰ কৰা ব্যৱসায়ী বুলি মন্তব্য কৰিছে মুছলমানকো কাছ নাইবা গাহৰি কোৰবানি দি খাবলৈ ক'বলৈ জুবিন গাৰ্গক কিছুদিন পূৰ্বে প্ৰত্যাহ্বান জনোৱা কামাখ্যাৰ 'পূজাৰী' অনুপ প্ৰসাদ শৰ্মাই।
কাঞ্চনজংঘা নামৰ জুবিনৰ মুক্তি পাব লগা চিনেমাখনৰ প্ৰচাৰৰ বাবে বিশ্ব চেম্পিয়ন হিমা দাসৰ জনপ্ৰিয়তাক বিনা পইচাত ব্যৱহাৰ কৰা বুলি দাবী কৰি শৰ্মাই যুবিনৰ বিৰুদ্ধে এই অভিযোগ আনিছে। জুবিনে অসমৰ মানুহক 'টুপী পিন্ধাইছে আৰু প্ৰচাৰৰ বাবে নিকৃষ্ট কৌশল অৱলম্বন' কৰিছে বুলিও দাবী কৰিছে শৰ্মাই।
শৰ্মাৰ দাবী হিমাক গৰু মাংস খোৱাৰ পৰামৰ্শ দি সেই বিতৰ্ক কাঞ্চনজংঘাৰ প্ৰচাৰৰ বাবে ব্যৱহাৰ কৰিছে।
'হিমা দাসৰ তাতে এতিয়া বেছিভাগ জনসাধাৰণৰ মনটো নিবদ্ধ হৈ আছে। গতিকে তেওঁ হিমা দাসক লৈয়ে ফ্ৰীকৈ প্ৰচাৰটো চলালে চিনেমাখনৰ,' শৰ্মাৰ দাবী।
কাঞ্চনজংঘা ফ্লপ হ'ব বুলি ভৱিষ্যতবাণী কৰি জুবিনে প্ৰচাৰৰ 'নিকৃষ্ট কৌশল' লোৱাৰ বাবে শৰ্মাই চিনেমাখন বৰ্জন কৰাৰো আহ্বান জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
